Document ID: 31979R1377

KOMISJONI MÄÄRUS (EMÜ) nr 1377/79,
2. juuli 1979,
millega muudetakse teist korda määrust (EMÜ) nr 3083/73 seemneturu ühist korraldust käsitleva määruse (EMÜ) nr 2358/71 rakendamiseks vajaliku teabe edastamise kohta
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 26. oktoobri 1971. aasta määrust (EMÜ) nr 2358/71 seemneturu ühise korralduse kohta,1 viimati muudetud määrusega (EMÜ) nr 234/79,2 eriti selle artiklit 9,
ning arvestades, et:
komisjoni määruses (EMÜ) nr 1119/793 sätestatakse hübriidmaisi impordilitsentside süsteemi kohaldamise üksikasjalikud erieeskirjad;
selleks, et kõnealune süsteem saavutaks oma eesmärgi, peab komisjon teadma eeldatavat impordimahtu; seepärast peab komisjon saama liikmesriikidelt teatavat teavet;
tuleks kindlaks määrata kõnealuse teabe laad ja selle esitamise tähtpäevad; komisjoni määrust (EMÜ) nr 3083/734 (muudetud määrusega (EMÜ) nr 685/795) tuleks vastavalt täiendada;
käesoleva määrusega ettenähtud meetmed on kooskõlas seemneturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 3083/73 lisa asendatakse käesoleva määruse lisaga.
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Määrust kohaldatakse alates 1. juulist 1979.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 2. juuli 1979

Labels: 12
3
17
6